stanford-oval/wikipedia huggingface dataset:
พงษ์พัฒน์ วชิรบรรจง
ประวัติ > นักร้อง

พงษ์พัฒน์มีชื่อเสียงจากการเป็นนักร้องในแนวร็อก สังกัดคีตา เอนเตอร์เทนเมนท์ โดยได้ออกผลงานเพลงของตนเองจำนวน 7 ชุด ก่อนจะพลิกบทบาทมาอยู่เบื้องหลังในฐานะผู้กำกับละครและภาพยนตร์ ควบคู่กับงานแสดง และงานร้องเพลงตามที่ว่าจ้าง
ประวัติ > การเมือง

ในวิกฤตการณ์การเมืองในประเทศไทย พ.ศ. 2548-2550 พงษ์พัฒน์เป็นบุคคลหนึ่งที่เข้าร่วมในการขับไล่ ดร.ทักษิณ ชินวัตร ให้ลาออกจากตำแหน่งนายกรัฐมนตรีด้วย โดยได้ขึ้นเวทีปราศรัยของกลุ่มพันธมิตรประชาชนเพื่อประชาธิปไตย พร้อมกับ ศรัณยู วงษ์กระจ่าง เพื่อนนักแสดงรุ่นราวเดียวกัน
นอกจากนี้แล้วในเหตุการณ์พฤษภาทมิฬ เมื่อ พ.ศ. 2535 พงษ์พัฒน์ก็ได้เป็นส่วนหนึ่งของผู้ชุมนุมครั้งนั้นด้วย
ประวัติ > รางวัลนาฏราช​

ในงานประกาศผลและมอบรางวัลนาฏราช ครั้งที่ 1 ณ หอประชุมกองทัพเรือ แขวงวัดอรุณ เขตบางกอกใหญ่ กรุงเทพมหานคร เมื่อวันที่ 16 พฤษภาคม พ.ศ. 2553 ในช่วงที่มีการชุมนุมของคนเสื้อแดง พงษ์พัฒน์ได้รับรางวัลนักแสดงสมทบชายยอดเยี่ยม จากบทคุณพ่อผู้อาภัพในละครเรื่อง พระจันทร์สีรุ้งแล้ว ซึ่งเมื่อขึ้นรับรางวัล และกล่าวขอบคุณ รวมถึงกล่าวเทิดทูนและปกป้องในหลวง ได้สร้างความฮือฮาและซาบซึ้งให้แก่นักแสดงและแขกที่มาร่วมงานเป็นอย่างมาก  รวมถึงยังได้เกิดกระแสบนอินเทอร์เน็ต ที่ออกมาวิพากษ์วิจารณ์ ซึ่งมีทั้งคล้อยตามและขัดแย้ง โดยต่างมีเหตุผลส่วนตัวของแต่ละคนแตกต่างกันไป
ต่อมา ในงานประกาศผลรางวัลนาฏราช ครั้งที่ 5 ณ เมืองไทยรัชดาลัย เธียเตอร์ ศูนย์การค้าเอสพลานาด ถนนรัชดาภิเษก แขวงดินแดง เขตดินแดง กรุงเทพมหานคร พงษ์พัฒน์ได้รับรางวัลผู้กำกับละครยอดเยี่ยม และละครยอดเยี่ยม จากเรื่องทองเนื้อเก้า เขาได้รับความสนใจจากผู้มาร่วมงานอีกครั้ง เมื่อกล่าวขอบคุณผู้ที่คืนความสุขแก่คนไทย พร้อมชูนิ้วหัวแม่มือ นิ้วชี้ นิ้วก้อย แสดงภาษามือสื่อถึงความรัก ในการรับรางวัลแรก และกล่าวขอบคุณผู้มีส่วนเกี่ยวข้อง เลียนแบบประกาศของคณะรักษาความสงบแห่งชาติ ในการรับรางวัลที่สอง
ผลงาน > เพลง > พงษ์พัฒน์ (พ.ศ. 2531)

ตัวสำรอง
อีกนาน
ความสุขเล็กเล็ก
ใจพเนจร
นายดิบดิบ
แล้วก็แล้วกันไป
อย่าทำอย่างนั้น
ใจมันร้าว
อย่าทำอย่างนั้น ภาค 2 (ทำมันไปอีก)
ผลงาน > เพลง > พงษ์พัฒน์ ภาค 2 (พ.ศ. 2532)

ฟั่นเฟือน
ถึงลูกถึงคน
ทรมาน
ตัวจริง
พูดจาภาษาไทย
เวรกรรม
กำกวม
เท่าไหร่เท่ากัน
นายครก
คำพ่อ
ผลงาน > เพลง > พงษ์พัฒน์ ภาคพิสดาร (พ.ศ. 2534)

สักครั้งจะไม่ลืมพระคุณ
กะโหลกไขว้
ทะเลทราย
ระเบิดเวลา
ยอมแพ้
ตายไปแล้ว
ชดใช้
โชคดี
หลอกซ้ำหลอกซาก
ปฏิวัติใจ
ผลงาน > เพลง > พงษ์พัฒน์ ภาค 3 (18 ธันวาคม พ.ศ. 2535)

คำสุดท้าย
ฉันโง่เอง
ก็เป็นอย่างนี้
อีกไม่นาน
เต็มแรงเต็มใบ
สำออย
สายลมที่จากไป (นายคนตรง)
อย่าให้เจอ
มากมาย
ไม่มีทาง
ผลงาน > เพลง > พงษ์พัฒน์ ภาคพิเศษ (ตุลาคม พ.ศ. 2536)

คำสุดท้าย
ฉันโง่เอง
ทรมาน
ฟั่นเฟือน
ทะเลทราย
ถึงลูกถึงคน
สักครั้งจะไม่ลืมพระคุณ
อีสาน
ตัวสำรอง
สายลมที่จากไป
ใจพเนจร
ตายไปแล้ว
อย่าให้เจอ
กะโหลกไขว้
ผลงาน > เพลง > HOT​ HITS (พ.ศ. 2536)

คำสุดท้าย
ฉันโง่เอง
ทะเลทราย
โชคดี
ใจร้าว
ยอมแพ้
เวรกรรม
อีกนาน
เท่าไหร่เท่ากัน
หลอกช้ำหลอกชาก
อย่าให้เจอ
ถึงลูกถึงคน
ก็เป็นอย่างนี้
ฟั่นเฟือน
ตายไปแล้ว
ผลงาน > เพลง > ร็อกนี่หว่า (ปกเหล็ก) (กุมภาพันธ์ พ.ศ. 2537)

เอาให้ตาย
ไม่รู้นี่หว่า
คนเนรคุณ
ใจนักเลง
อย่าบ่อยเกินไป
ชาติเดียว
ปาก
ขอเถอะฟ้า
ทำร้ายตัวเอง
หมายความว่าไง
ผลงาน > เพลง > หน้ากากร็อก (พ.ศ. 2538)

สั่งเสีย
ครายจะทำมาย
ไม่ใช่ไม่รัก
บาดเจ็บเล็กน้อย
หน้ากากร็อก
ข้ามศพ
เดี๋ยวเจอดี
หนึ่งนาที
ตัวต่อตัว
อย่าขวางทางปืน
ผลงาน > เพลง > 101-7-ย่านร็อก (ตุลาคม พ.ศ. 2541)

รุนแรง
โดน (ถามคำเจ็บไหม)
เธออยู่ที่ไหน
ห้ามรังแกเด็ก
พงษ์พัฒน์
อยากเลวกว่านี้
เป็นอะไรไม่รู้
อยากให้เธอได้ยิน
หลบไป
CONVERSE
ผลงาน > เพลง > เพลงประกอบภาพยนตร์

ไม่มีพรุ่งนี้อีกแล้ว เพลง ความสุขเล็ก ๆ
ผลงาน > เพลง > เพลงประกอบละคร

หัวใจลิขิต (เพลงประกอบละครเรื่อง เลือดมังกร ตอน แรด)
ผลงาน > ผลงานเพลงที่กล่าวถึงศิลปินท่านอื่นๆ

เพลง คิง ออฟ ก็อป แด๊นซ์ ร้องโดย ไมเคิ่น ตั๋ง (เป็นบทเพลงที่กล่าวถึงศิลปินหลายคน โดยมีเนื้อร้องอยู่ท่อนหนึ่งที่กล่าวถึงชื่อของ พงษ์พัฒน์)
ผลงาน > ภาพยนตร์

เรารักกันนะ (ที่ปักกิ่ง) (2530) รับบท เต๋า
คู่สร้างคู่สม (2530)
ปีกมาร (2530) รับบท ลายสือ
ดีแตก (2530) รับบท วุฒิ
แรงเทียน (2531) รับบท ทิวา
โกย (2532) รับบท ตำรวจ
รักคืนเรือน (2532) รับบท ชล
ไม่มีพรุ่งนี้อีกแล้ว (2532) รับบท ดนัย
หัวใจ 4 สี (2532) รับบท พงษ์นรินทร์
พันธุ์หมาบ้า (2533) รับบท อ๊อตโต้
เพชรพระอุมา (2533) รับบท มือปืนโจรป่า
หนุก (2533) รับบท เพชร
ต้องปล้น (2534) รับบท เบิ้ม
มาห์ (2534) รับบท ไข่
กึ๋ยทู สยึ๋มกึ๋ย 2 (2538) รับบท คะน้า
อันดากับฟ้าใส (2540) รับบท สมบัติ
สุริโยไท (2544) รับบท สมเด็จพระชัยราชาธิราช
7 ประจัญบาน (2545) รับบท จ่าดับ จำเปาะ
คืนไร้เงา (2546) รับบท ชาติชาย
Belly of the beast (2546) รับบท มงคล
The Legend of Suriyothai (2546) รับบท สมเด็จพระชัยราชาธิราช
โหมโรง (2547) รับบท พ.ท. วีระ
ซาไกยูไนเต็ด (2547) รับบท เปาตุ๊
7 ประจัญบาน 2 (2548) รับบท จ่าดับ จำเปาะ
เสือคาบดาบ (2548) รับบท ผู้พันเก้ายอด
โอปปาติก เกิดอมตะ (2550) รับบท ธุวชิต
ก่อนบ่ายเดอะมูฟวี ตอนรักนะ...พ่อต๊ะติ๊งโหน่ง (2550) รับบท กะเทยใหญ่
ช็อคโกแลต (2551) รับบท No 8
ชิงหมาเถิด (2553) รับบท นักฆ่าลึกลับ
จากฟ้าสู่ดิน (2553)
ชั่วฟ้าดินสลาย (2553) รับบท สมเด็จพระองค์ชาย
สิ่งเล็กเล็ก ที่เรียกว่า..รัก (2553) รับบท พ่อของน้ำ
อุโมงค์ผาเมือง (2554) รับบท สัปเหร่อ
อันธพาล (2555) รับบท เฮียเซ้ง
จัน ดารา ปฐมบท (2555) รับบท พ่อของไฮซินธ์
จัน ดารา ปัจฉิมบท (2556) รับบท พ่อของไฮซินธ์
แผลเก่า (2557) รับบท ผู้ใหญ่เขียน
นาคี 2 (2561) รับบท พญาศรีสุทโธนาคราช
ผลงาน > พิธีกร

พ.ศ. 2535 ผู้ชาย 4 หน้า  (ช่อง 7)
พ.ศ. 2540 เกม ฟอร์ โกลด์ (ช่อง 5)
ผลงาน > โฆษณา

บิ๊กซี (2549)
ผลงาน > ผู้จัดละคร

ผลงานละครโทรทัศน์ทั้งหมดในฐานะผู้จัดละครช่อง 3 และ กำกับการแสดง
บริษัท แอค-อาร์ต เจเนเรชั่น จำกัด (Act Art Generation co.,Ltd)
| --- | --- |
 2546 12 ราศี (ละครโทรทัศน์)  2547 เก่งไม่เก่ง...ไม่เกี่ยว (ละครโทรทัศน์)  2548 กุหลาบสีดำ (ละครโทรทัศน์)  2549 วีรกรรมทำเพื่อเธอ (ละครโทรทัศน์)  2550 เมื่อดอกรักบาน (ละครโทรทัศน์)  2552 ดงผู้ดี (ละครโทรทัศน์)  2552 หัวใจสองภาค (ละครโทรทัศน์)  2553 4 หัวใจแห่งขุนเขา ตอน วายุภัคมนตรา (ละครโทรทัศน์):  2554 รอยไหม (ละครโทรทัศน์)  2555 รักเกิดในตลาดสด (ละครโทรทัศน์)  2556 สุภาพบุรุษจุฑาเทพ ตอน คุณชายรัชชานนท์ (ละครโทรทัศน์)  2556 ทองเนื้อเก้า (ละครโทรทัศน์)  2557 เวียงร้อยดาว (ละครโทรทัศน์)  2558 ละครซีรีส์ชุด เลือดมังกร ตอน เสือ, กระทิง, แรด, หงส์ (ละครโทรทัศน์)  2559 นาคี (ละครโทรทัศน์)  2560 รากนครา (ละครโทรทัศน์)  2561 เสน่ห์นางงิ้ว (ละครโทรทัศน์)  2562 กรงกรรม (ละครโทรทัศน์)  2564 มนต์รักหนองผักกะแยง (ละครโทรทัศน์)  2564 อีสาวอันตราย (ละครโทรทัศน์)  2565 ลายกินรี (ละครโทรทัศน์)  2567 ดวงใจเทวพรหม ตอน ลออจันทร์ (ละครโทรทัศน์)
ผลงาน > ผู้จัดละคร > ในฐานะผู้จัดละครอิสระ

2566 HANGOUT เปลือกรักปมลวง ช่อง MONO 29
2566 See You Again ขอเจอเธออีกสักครั้ง ช่อง MONO 29
ผลงาน > กำกับภาพยนตร์

2550 Me...Myself ขอให้รักจงเจริญ (กำกับภาพยนตร์เรื่องแรก)
2551 แฮปปี้เบิร์ธเดย์
2553 จากฟ้าสู่ดิน (ภาพยนตร์สั้นเฉลิมพระเกียรติเนื่องในโอกาส ๘๓ พรรษา พระบาทสมเด็จพระเจ้าอยู่หัว : หนึ่งในน้ำพระราชหฤทัย)
2553 ชิงหมาเถิด
2561 นาคี 2
2568 ครุฑา นาคี
ผลงาน > บทภาพยนตร์

2553 ชิงหมาเถิด
2561 นาคี 2
รางวัล

พ.ศ. 2533 ชมรมวิจารณ์บันเทิง – นักแสดงนำชายยอดเยี่ยม – ต้องปล้น
พ.ศ. 2533 ชมรมวิจารณ์บันเทิง – นักแสดงสมทบชายยอดเยี่ยม - พันธุ์หมาบ้า
พ.ศ. 2537 รางวัลโทรทัศน์ทองคำ – ดาราสนับสนุนชายดีเด่น– โสมส่องแสง
พ.ศ. 2539 รางวัลโทรทัศน์ทองคำ – ดารานำชายดีเด่น – โปลิศจับขโมย
พ.ศ. 2546 Hamburger Award – นักแสดงนำชายยอดเยี่ยม – ดงดอกเหมย
พ.ศ. 2546 Star Entertainment Awards - นักแสดงนำชายยอดเยี่ยม – ดงดอกเหมย
พ.ศ. 2546 คมชัดลึกอวอร์ด – นักแสดงนำชายยอดเยี่ยม – ดงดอกเหมย
พ.ศ. 2546 รางวัลโทรทัศน์ทองคำ – ดารานำชายดีเด่น – ดงดอกเหมย
พ.ศ. 2547 ชมรมวิจารณ์บันเทิง – นักแสดงสมทบชายยอดเยี่ยม –  โหมโรง
พ.ศ. 2548 Hamburger Award – ผู้กำกับยอดเยี่ยม, ละครยอดเยี่ยม – กุหลาบสีดำ
พ.ศ. 2548 Star Entertainment Awards - ผู้กำกับยอดเยี่ยม – กุหลาบสีดำ
พ.ศ. 2548 คมชัดลึกอวอร์ด – ผู้กำกับยอดเยี่ยม, ละครยอดเยี่ยม กุหลาบสีดำ
พ.ศ. 2548 รางวัลโทรทัศน์ทองคำ  – ผู้กำกับยอดเยี่ยม, ละครยอดเยี่ยม – กุหลาบสีดำ
พ.ศ. 2550 คมชัดลึกอวอร์ด – ผู้กำกับยอดเยี่ยม, ละครยอดเยี่ยม – เมื่อดอกรักบาน
พ.ศ. 2551 เฉลิมไทยอวอร์ด – ผู้กำกับภาพยนตร์แห่งปี (สำหรับภาพยนตร์ไทย) – แฮปปี้เบิร์ธเดย์
พ.ศ. 2551 Star Entertainment Awards – ผู้กำกับภาพยนตร์ยอดเยี่ยม – แฮปปี้เบิร์ธเดย์
พ.ศ. 2551 ท็อปอวอร์ด 2008 – ผู้กำกับภาพยนตร์ยอดเยี่ยม – แฮปปี้เบิร์ธเดย์
พ.ศ. 2552 ท็อปอวอร์ด 2009 – นักแสดงสมทบชายยอดเยี่ยม – พระจันทร์สีรุ้ง
พ.ศ. 2552 คมชัดลึกอวอร์ด – ผู้กำกับละครยอดเยี่ยม – ดงผู้ดี
พ.ศ. 2552 คมชัดลึกอวอร์ด – นักแสดงนำชายยอดเยี่ยม – พระจันทร์สีรุ้ง
พ.ศ. 2552 รางวัลโทรทัศน์ทองคำ – ดาราสนับสนุนชายดีเด่น – พระจันทร์สีรุ้ง
พ.ศ. 2552 รางวัลไนน์เอ็นเตอร์เทน อวอร์ดส์ ครั้งที่ 3 – นักแสดงชายแห่งปี, ละครโทรทัศน์แห่งปี – พระจันทร์สีรุ้ง
พ.ศ. 2552 แฮมเบอร์เกอร์อวอร์ดส ครั้งที่ 7 – นักแสดงนำชายยอดเยี่ยม -- พระจันทร์สีรุ้ง
พ.ศ. 2552 สตาร์เอนเตอร์เทนเมนต์อวอร์ดส 2009 ครั้งที่ 8 – ผู้แสดงสมทบชายยอดเยี่ยม – พระจันทร์สีรุ้ง
พ.ศ. 2552 รางวัลนาฏราช – นักแสดงสมทบชายยอดเยี่ยม – พระจันทร์สีรุ้ง
พ.ศ. 2554 รางวัลเมขลา ครั้งที่ 24 – รางวัลผู้กำกับเมขลามหานิยมแห่งปี – รอยไหม
พ.ศ. 2554 รางวัลนาฏราช – ผู้กำกับละครยอดเยี่ยม – รอยไหม
พ.ศ. 2556 คมชัดลึกอวอร์ด – ผู้กำกับยอดเยี่ยม, ละครยอดเยี่ยม – ทองเนื้อเก้า
พ.ศ. 2556 รางวัลนาฏราช ครั้งที่ 5 – ผู้กำกับยอดเยี่ยม, ละครยอดเยี่ยม – ทองเนื้อเก้า
พ.ศ. 2558 รางวัลโทรทัศน์ทองคำ – ผู้กำกับยอดเยี่ยม – เลือดมังกร
พ.ศ. 2559 Fever Awards 2016 – ผู้กำกับฟีเวอร์ – นาคี
พ.ศ. 2559 รางวัลฮาวอวอร์ด สาขาผู้ผลิตละครและเฟ้นหานักแสดงคุณภาพสู่วงการบันเทิง
พ.ศ. 2559 รางวัลไนน์เอ็นเตอร์เทน อวอร์ดส์ ครั้งที่ 10 – บุคคลเบื้องหลังแห่งปี – นาคี
พ.ศ. 2559 คมชัดลึก อวอร์ด ครั้งที่ 14 – ผู้กำกับละครยอดเยี่ยม – นาคี
พ.ศ. 2559 รางวัลนาฏราช ครั้งที่ 8 – ผู้กำกับยอดเยี่ยม – นาคี
พ.ศ. 2559 รางวัลนาฏราช ครั้งที่ 8 – กำกับภาพยอดเยี่ยม – นาคี
พ.ศ. 2559 รางวัลพิฆเนศวร – ผู้กำกับละครดีเด่น – นาคี
พ.ศ. 2560 รางวัลโทรทัศน์ทองคำ ครั้งที่ 32 – ผู้กำกับดีเด่น – รากนครา
สุขภาพ

ด้วยความที่มีภาระหน้าที่หลายด้าน ทั้งเป็นผู้จัด กำกับละคร กำกับภาพยนตร์ แสดงคอนเสิรต์ และออกกำลังกายค่อนข้างหนัก เป็นผลทำให้ป่วยด้วยโรคหลอดเลือดสมองตีบเมื่อวันที่ 16 สิงหาคม พ.ศ. 2561 กลางกองถ่ายละครเรื่องกรงกรรม จนต้องถูกหามส่งโรงพยาบาลเป็นการเร่งด่วน  ปัจจุบันมีอาการดีขึ้นตามลำดับ   และยังแบ่งปันประสบการณ์ การดูแลตัวเองเมื่ออยู่ในภาวะโรคหลอดเลือดสมองบ่อย ๆ
อินเนอร์เฮบริดีส

| --- | --- |
 อินเนอร์เฮบริดีสในสกอตแลนด์
ที่ตั้ง
OS grid reference: NM 53928 41384
ภูมิศาสตร์กายภาพ
หมู่เกาะ: อินเนอร์เฮบริดีส
การปกครอง
รัฐเอกราช: สหราชอาณาจักร
ประเทศ: สกอตแลนด์

อินเนอร์เฮบริดีส (อังกฤษ: Inner Hebrides ; แกลิกสกอต: na h-Eileanan a-staigh, แปลตรงตัว 'กลุ่มเกาะใน') เป็นกลุ่มเกาะนอกชายฝั่งตะวันตกของแผ่นดินใหญ่ของประเทศสกอตแลนด์ ทางตะวันออกเฉียงใต้ของเอาเตอร์เฮบริดีส สองกลุ่มเกาะนี้รวมกันเรียก เฮบริดีส ซึ่งมี ภูมิอากาศแบบอบอุ่นชื้นภาคพื้นสมุทร อินเนอร์เฮบริดีสประกอบด้วยเกาะที่มีคนอาศัย 35 เกาะและเกาะที่ไม่มีคนอาศัย 44 เกาะ ซึ่งมีพื้นที่มากกว่า 30 เฮกตาร์ (74 เอเคอร์) สกาย มัลล์ และไอเลย์ เป็นเกาะสามเกาะที่ใหญ่ที่สุด และยังมีประชากรมากที่สุดอีกด้วย กิจกรรมเชิงพาณิชย์หลัก ได้แก่ การท่องเที่ยว การทำครอฟติง การตกปลา และ การกลั่นวิสกี้
สนธิสัญญาญี่ปุ่น–สยาม พ.ศ. 2440

สำหรับความหมายอื่น ดูที่ สนธิสัญญากรุงเทพฯ (แก้ความกำกวม)
| สนธิสัญญาทางไมตรีพาณิชย์และการเดินเรือระหว่างสยามและญี่ปุ่น พ> ศ. 2440 |
| --- | --- |
วันลงนาม: 25 กุมภาพันธ์ พ.ศ. 2440
ที่ลงนาม: กรุงเทพมหานคร
วันหมดอายุ: 10 มีนาคม พ.ศ. 2466
ผู้ลงนาม:   อินางากิ มันจิโร   พระเจ้าน้องยาเธอ กรมหลวงเทวะวงศ์วโรปการ 
ภาคี:   จักรวรรดิญี่ปุ่น   ราชอาณาจักรสยาม 
ภาษา: th, jp, en
สนธิสัญญาทางไมตรีพาณิชย์และการเดินเรือระหว่างสยามและญี่ปุ่น พ.ศ. 2440 (Treaty of Friendship, Commerce and Navigation between Siam and Japan) เป็นสนธิสัญญาที่ตกลงกันเมื่อวันที่ 25 กุมภาพันธ์ พ.ศ. 2440 (พ.ศ. 2441 หากนับแบบปัจจุบัน) ระหว่างจักรวรรดิญี่ปุ่นยุคเมจิในรัชสมัยสมเด็จพระจักรพรรดิเมจิ โดยมีนายอินางากิ มันจิโร (Inagaki Manjirō, 稲垣 満次郎) อัครราชทูตญี่ปุ่นประจำกรุงสยามเป็นผู้แทนฝ่ายญี่ปุ่น และสยามอาณาจักรรัตนโกสินทร์ในรัชสมัยพระบาทสมเด็จพระจุลจอมเกล้าเจ้าอยู่หัว รัชกาลที่ 5 โดยมีพระเจ้าน้องยาเธอ กรมหลวงเทวะวงศ์วโรปการทรงเป็นผู้แทนฝ่ายสยาม ในสนธิสัญญานี้ ทั้งญี่ปุ่นและสยามต่างให้การรับรองสถานะ "ชาติที่ได้รับอนุเคราะห์ยิ่ง" (Most Favoured Nation) ซึ่งกันและกัน สยามมอบสิทธิทางการค้าภาษีสินค้าขาเข้าในระดับต่ำ และมอบสิทธิสภาพนอกอาณาเขต (Extraterritoriality) ให้แก่ญี่ปุ่น ดังที่สยามได้มอบให้แก่ชาติตะวันตกอื่นๆก่อนหน้า
สนธิสัญญาญี่ปุ่น–สยาม พ.ศ. 2440 นี้ เป็นก้าวสำคัญในการเจรจายกเลิกสิทธิสภาพนอกอาณาเขตของสยาม เนื่องจากสนธิสัญญานี้เป็นสนธิสัญญาฉบับแรก ที่ได้มีการกำหนดเวลาการสิ้นสุดของสนธิสัญญา ในขณะที่สนธิสัญญาไม่เป็นธรรม (Unequal Treaties) อื่น ๆ ที่สยามได้ทำกับชาติตะวันตกก่อนหน้านี้นั้น ไม่มีการกำหนดระยะเวลาสิ้นสุดของสนธิสัญญา
เบื้องหลังและเหตุการณ์นำ > สนธิสัญญาไม่เป็นธรรมระหว่างสยามกับชาติตะวันตก

กฎหมายสยามที่ใช้ในสมัยรัตนโกสินทร์นั้นคือกฎหมายตราสามดวง ซึ่งสืบทอดมาจากสมัยอาณาจักรอยุธยา ลักษณะการลงโทษความผิดอาญาในกฎหมายตราสามดวงนั้นมีความรุนแรง หากเทียบกับกฎหมายสมัยปัจจุบัน ลักษณะอาญาหลวงมีโทษฟันคอริบเรือน ตัดมือตัดเท้า ใส่ตรุโดยยถากรรม ทวนด้วยไม้หวาย การพิจารณาคดีมีการดำน้ำลุยไฟพิสูจน์ ในการไต่สวนความอาญามีจารีตนครบาล ทรมานร่างกายผู้ต้องหา ตอกเล็บ บีบขมับ ใส่ตะกร้อให้ช้างเตะ
พระบาทสมเด็จพระจอมเกล้าเจ้าอยู่หัว ทรงมีพระราชดำริว่า สยามจำต้องทำสนธิสัญญาทางการค้ากับอังกฤษ เพื่อหลีกเลี่ยงภัยคุกคามทางการทหารจากอังกฤษ เช่นเดียวกับเจ้าพระยาศรีสุริยวงศ์ (ช่วง บุนนาค) เซอร์ จอห์น เบาว์ริง (Sir John Bowring) ผู้ครองฮ่องกง และนายแฮร์รี พากส์ (Harry Parkes; เอกสารไทยเรียก ฮารีปาก) ผู้แทนอังกฤษ เดินเรือเข้ามาถึงกรุงเทพเมื่อพ.ศ. 2398 นำไปสู่การทำสนธิสัญญาเบาว์ริง (Bowring Treaty) ซึ่งสยามยินยอมลดภาษีสินค้าขาเข้าให้แก่อังกฤษเหลือเพียงร้อยละสาม มอบสิทธิสภาพนอกอาณาเขต (Extraterritoriality) ให้แก่อังกฤษ หมายถึงคนในบังคับของอังกฤษในสยามไม่ขึ้นศาลสยามและไม่อยู่ภายใต้กฎหมายสยาม แต่ขึ้นศาลกงสุลอังกฤษซึ่งตัดสินโดยใช้กฎหมายของอังกฤษเอง เนื่องจากชาวตะวันตกมีความเห็นว่ากฎหมายของสยามนั้นมีความโหดร้ายล้าหลังและไม่เป็นไปในแนวทางเดียวกับชาติตะวันตก ชาวตะวันตกจึงไม่ต้องการอยู่ภายใต้กฎหมายสยามและไม่ต้องการขึ้นศาลสยาม
แฮร์รี พากส์ นำร่างสนธิสัญญาไปเสนอรัฐบาลอังกฤษที่กรุงลอนดอน ซึ่งรัฐบาลอังกฤษได้แก้ไขและเสนอข้อสัญญาเพิ่มเติมบางประการ แล้วนายแฮร์รี พากส์จึงนำข้อสัญญากลับมาที่กรุงเทพในพ.ศ. 2399 ระหว่างที่นายแฮร์รี พากส์อยู่ที่กรุงเทพฯนั้น ทาวน์เซนด์ แฮร์ริส (Townsend Harris) ทูตอเมริกาที่กำลังจะเดินทางไปญี่ปุ่น เดินทางมาถึงกรุงเทพฯ ในพ.ศ. 2399 เพื่อทำสนธิสัญญากับสยามเช่นกัน นำไปสู่สนธิสัญญาแฮร์ริสระหว่างสยามและสหรัฐในพ.ศ. 2399 สยามมอบสิทธิทางการค้าภาษีต่ำและสิทธิสภาพนอกอาณาเขตให้แก่สหรัฐ และอีกหกสัปดาห์ต่อมา ชาลส์ เดอ มงติญยี (Charles de Montingy) ทูตฝรั่งเศสได้มาถึงกรุงเทพเช่นกัน ทำสนธิสัญญาในพ.ศ. 2399 สยามมอบสิทธิทางภาษีและสิทธิสภาพนอกอาณาเขตในฝรั่งเศส หลังจากนั้นสยามได้ทำสนธิสัญญาที่มีเนื้อหาลักษณะเดียวกันนี้กับประเทศยุโรปอื่น ๆ ได้แก่เดนมาร์ก โปรตุเกส เนเธอร์แลนด์ และปรัสเซีย (เยอรมนี) ซึ่งสนธิสัญญาเหล่านี้เป็นสนธิสัญญาไม่เป็นธรรม (Unequal Treaties) กับสยาม ทำให้สยามสูญเสียอธิปไตยทางการคลังเสียอิสรภาพในการจัดเก็บภาษีทำให้รายได้ของราชสำนักลดลง และการมอบสิทธิสภาพนอกอาณาเขตให้แก่ชาติตะวันตกนั้นเป็นการเสียอธิปไตยทางการศาล
เบื้องหลังและเหตุการณ์นำ > สนธิสัญญาไม่เป็นธรรมระหว่างญี่ปุ่นกับชาติตะวันตก

กฎหมายของราชสำนักญี่ปุ่นคือกฎหมายริตสึเรียว (Ritsuryō, 律令) ซึ่งเป็นกฎหมายที่มีต้นแบบมาจากจีนและรับเข้ามาตั้งแต่สมัยอาซูกะ แต่ต่อมาเมื่อราชสำนักพระจักรพรรดิญี่ปุ่นเสื่อมอำนาจลงและบากูฟุหรือรัฐบาลโชกุนขึ้นมามีอำนาจแทนที่ ทำให้กฎหมายริตซึเรียวไม่ได้นำมาใช้อย่างแท้จริง ในพ.ศ. 2158 ปฐมโชกุนโทกูงาวะ อิเอยาซุ ได้ประกาศใช้กฎหมายบูเกโชฮัตโต (Buke-shohatto, 武家諸法度) ซึ่งเป็นกฎหมายสำหรับชนชั้นซามูไร อย่างไรก็ตามรัฐบาลโชกุนส่วนกลางไม่ได้ตรากฎหมายเกี่ยวกับการค้าการเกษตรที่เกี่ยวข้องกับสามัญชน ขุนนางผู้ครองแคว้นหรือไดเมียวเป็นผู้กำหนดกฎหมายเกี่ยวกับการค้าและการเกษตรในแคว้นของตนเอง กฎหมายของแต่ละแคว้นมีความแตกต่างกันไป ลักษณะโทษกฏหมายอาญาญี่ปุ่นในยุคจารีตนั้นมีความรุนแรง มีการใช้โทษประหารชีวิตบ่อยครั้ง โดยเฉพาะกฎหมายเกี่ยวกับชนชั้นซามูไร ซึ่งมีบทลงโทษด้วยการคว้านท้องตนเองหรือเซ็ปปูกุ หากสามัญชนหรือผู้ที่มีศักดิ์น้อยกว่าดูหมิ่นหลู่เกียรติของซามูไรหรือผู้มีศักดิ์มากกว่า ซามูไรหรือผู้มีศักดิ์นั้นสามารถใช้ดาบฟันผู้น้อยนั้นถึงแก่ความตายได้ทันทีโดยถูกกฎหมาย หากสามีจับได้ว่าภรรยามีชู้ได้คาหนังคาเขา สามีสามารถสังหารภรรยานั้นได้ทันที
ตั้งแต่พ.ศ. 2176 สมัยโชกุนโทกูงาวะ อิเอมิตสึ ญี่ปุ่นดำเนินนโยบายปิดประเทศหรือซาโกกุ ยุติตัดขาดความสัมพันธ์กับต่างชาติ จนกระทั่งในยุคบากูมัตสึ (Bakumatsu) หรือปลายยุคเอโดะ พ.ศ. 2396 พลเรือจัตวาแมทธิว เพร์รี (Commodore Matthew Perry) นายพลเรือชาวอเมริกัน ได้นำเรือปืนหรือที่ชาวญี่ปุ่นเรียกว่าเรือดำ เข้ามาที่อ่าวอูรางะให้กับนครเอโดะเพื่อบีบบังคับให้รัฐบาลโชกุนเปิดประเทศทำการค้าขายกับสหรัฐ และปีต่อมาพ.ศ. 2397 นายเพร์รี่ได้ทำอนุสัญญาคานางาวะ (Convention of Kanagawa) กับรัฐบาลโชกุน โดยที่รัฐบาลโชกุนยินยอมเปิดเมืองท่าให้สหรัฐเข้ามาค้าขาย เป็นสิ้นสุดการปิดประเทศของญี่ปุ่น ทาวน์เซนด์ แฮร์ริสเดินทางออกจากกรุงเทพถึงญี่ปุ่นเมื่อปีพ.ศ. 2401 นำไปสู่สนธิสัญญาแฮร์ริส (Harris Treaty) ซึ่งรัฐบาลโชกุนได้มอบสิทธิสภาพนอกอาณาเขตให้แก่ชาวอเมริกันซึ่งได้พำนักอยู่ในเมืองท่าในเขตที่รัฐบาลโชกุนกำหนด เป็นสนธิสัญญาไม่เป็นธรรมฉบับแรกที่ญี่ปุ่นได้ทำกับชาติตะวันตก ต่อมารัฐบาลโชกุนได้ทำสนธิสัญญาในลักษณะเดียวกับกับชาติตะวันตกอื่นๆได้แก่อังกฤษ รัสเซีย เนเธอร์แลนด์ และฝรั่งเศส เรียกรวมกันว่าสนธิสัญญาปีรัชศกอันเซ (Ansei Treaties, 安政条約) ซึ่งชาติตะวันตกเหล่านี้ต่างเข้ามาตั้งศาลกงสุลในญี่ปุ่น ชาวชาติเหล่านี้ไม่อยู่ภายใต้กฎหมายญี่ปุ่นแต่ขึ้นศาลกงสุลของชาติตนเองเมื่อเกิดคดีความ เนื่องจากชาวตะวันตกมองว่ากฎหมายญี่ปุ่นมีความโหดร้ายทารุณเฉกเช่นเดียวกับกฎหมายของอาณาจักรอื่นๆในเอเชีย นอกจากนี้ รัฐบาลโชกุนยังที่ทำข้อตกลงร่วมกับชาติตะวันตกต่างๆ ลดภาษีขาเข้าเหลือเพียงร้อยละห้า
การที่รัฐบาลโชกุนยินยอมทำตามข้อเรียกร้องที่ไม่เป็นธรรมของชาติตะวันตกทำให้เกิดกระแสต่อต้านชาวตะวันตกขึ้นเรียกว่าซนโนโจอิ (Sonnō jōi, 尊皇攘夷) แปลว่า"เชิดชูพระจักรพรรดิ ขับไล่อนารยชน" จนพัฒนาไปกลายเป็นขบวนการต่อต้านระบอบรัฐบาลโชกุน ในพ.ศ. 2411 โชกุนโทกูงาวะ โยชิโนบุ ถวายคืนอำนาจแด่สมเด็จพระจักรพรรดิเมจิ เป็นการสิ้นสุดระบอบโชกุนที่ดำเนินมาเป็นระยะเวลาหลายร้อยปี แต่ทว่ายังเกิดความขัดแย้งระหว่างฝ่ายพระจักรพรรดิและฝ่ายรัฐบาลโชกุนเดิม นำไปสู่สงครามโบชิง (Boshin War) ซึ่งฝ่ายพระจักรพรรดิได้รับชัยชนะ ระบอบการปกครองใหม่ในยุคเมจิมีผู้นำการปฏิวัติเมจิขึ้นมามีอำนาจ เรียกว่า คณาธิปไตยเมจิ (Meiji Oligarchy)
เบื้องหลังและเหตุการณ์นำ > คำปฏิญาณไมตรีระหว่างญี่ปุ่นและสยาม พ.ศ. 2430

ในพ.ศ. 2427 เจ้าพระยาภาณุวงศ์มหาโกษาธิบดี (ท้วม บุนนาค) กราบทูลลาออกจากตำแหน่งเสนาบดีการต่างประเทศ พระบาทสมเด็จพระจุลจอมเกล้าฯทรงมีพระราชโองการแต่งตั้งให้พระเจ้าน้องยาเธอ กรมหมื่นเทวะวงศ์วโรปการ ให้ทรงขึ้นดำรงตำแหน่งเป็นเสนาบดีการต่างประเทศต่อมา ในพ.ศ. 2430 พระเจ้าน้องยาเธอ กรมหลวงเทวะวงศ์วโรปการ เสนาบดีกระทรวงการต่างประเทศ เสด็จเป็นผู้แทนพระองค์ ไปยังกรุงลอนดอนประเทศสหราชอาณาจักรเพื่อทรงเข้าร่วมงานกาญจนาภิเษก (Golden Jubilee) ฉลองการครองราชสมบัติครบห้าสิบปีของสมเด็จพระราชินีนาถวิกตอเรีย หลังจากเสร็จสิ้นพระกรณียกิจที่กรุงลอนดอนแล้ว กรมหลวงเทวะวงศ์วโรปการจึงเสด็จต่อไปยังกรุงปารีส กรุงสต็อกโฮล์ม กรุงเบอร์ลิน เสด็จนิวัติทางประเทศสหรัฐทางกรุงวอชิงตัน ดี.ซี. และเสด็จด้วยเรือนิวยอร์กถึงกรุงโตเกียวประเทศญี่ปุ่น
เมื่อกรมหลวงเทวะวงศ์วโรปการเสด็จเยือนกรุงโตเกียวประเทศญี่ปุ่นในเดือนสิงหาคม พ.ศ. 2430 นั้น รัฐบาลของทั้งญี่ปุ่นและสยามต่างมีความประสงค์ที่จะจัดตั้งความสัมพันธ์ทางการทูตต่อกัน กรมหลวงเทวะวงศ์วโรปการทรงได้พบกับอาโอกิ ชูโซ (Aoki Shūzō) รัฐมนตรีช่วยการต่างประเทศของญี่ปุ่น นำไปสู่คำปฏิญานว่าด้วยสัมพันธไมตรีและการค้าระหว่างประเทศญี่ปุ่นกับประเทศสยาม เมื่อวันที่ 27 กันยายน พ.ศ. 2430 โดยมีพระเจ้าน้องยาเธอ กรมหลวงเทวะวงศ์วโรปการ ทรงเป็นผู้แทนฝ่ายสยาม และอาโอกิ ชูโซ เป็นผู้แทนฝ่ายญี่ปุ่น ในคำปฏิญานนี้ ญี่ปุ่นและสยามได้จัดตั้งความสัมพันธ์ทางการทูตต่อกัน รับรองสิทธิซึ่งแต่ละฝ่ายสามารถตั้งผู้แทนทางการทูตไปประจำที่ประเทศของอีกฝ่าย และสัญญาว่าจะอำนวยความสะดวกในทางค้าขายและความปลอดภัยให้ต่อกัน ดังเช่นชาติที่ได้รับอนุเคราะห์ยิ่ง (Most Favoured Nation) คำปฏิญาณญี่ปุ่น-สยาม พ.ศ. 2430 นี้ มีการแลกเปลี่ยนสัตยาบันกันเมื่อวันที่ 23 มกราคม พ.ศ. 2430 (นับอย่างใหม่ พ.ศ. 2431) เป็นการฟื้นฟูความสัมพันธ์ระหว่างญี่ปุ่นและสยาม ซึ่งได้ยุติลงไปนับตั้งแต่รัชสมัยพระเจ้าปราสาททอง
เบื้องหลังและเหตุการณ์นำ > การปฏิรูปกฎหมายของสยาม

อังกฤษยึดได้พม่าทั้งหมดหลังจากสงครามอังกฤษ-พม่าครั้งที่สาม (Third Anglo-Burmese War) พ.ศ. 2428 และฝรั่งเศสได้เว้อันนัมเวียดนามตอนกลางในพ.ศ. 2426 และได้ตังเกี๋ยเวียดนามภาคเหนือในพ.ศ. 2429 การที่อังกฤษและฝรั่งเศสยึดได้ดินแดนอาณานิคมเพิ่มเติมนี้ ทำให้มีชาวตะวันตกเข้ามาทำธุรกิจค้าขายในหัวเมืองภาคเหนือของสยามหัวเมืองลาวล้านนาและล้านช้างมากขึ้น หากชาวตะวันตกในสยามภาคเหนือเกิดคดีความข้อพิพาทจะไม่ขึ้นศาลสยามแต่ขึ้นศาลกงสุลของชาติตนที่กรุงเทพฯ ในทางปฏิบัติการเดินทางระหว่างกรุงเทพฯและดินแดนหัวเมืองภาคเหนือเป็นไปอย่างยากลำบาก ทำให้ศาลกงสุลของอังกฤษที่กรุงเทพฯไม่อาจดูแลคดีความในล้านนาได้อย่างทั่วถึง สนธิสัญญาเชียงใหม่ (Chiengmai Treaty) พ.ศ. 2426 ระหว่างสยามและอังกฤษ ระบุให้มีการจัดตั้งสถานกงสุลและแต่งตั้งรองกงสุลอังกฤษที่เชียงใหม่ขึ้นอีกแห่งหนึ่ง และจัดตั้ง"ศาลประสม"หรือศาลผสม (Mixed Court) หรือศาลต่างประเทศ (International Court) ขึ้นที่เชียงใหม่ ประกอบด้วยผู้พิพากษาชาวสยามและที่ปรึกษากฎหมายชาวอังกฤษ มีหน้าที่พิจารณาคดีความของ"สัปเยก"อังกฤษที่เกิดขึ้นในล้านนา โดยรองกงสุลอังกฤษที่เชียงใหม่มีอำนาจถอนคดีไปพิจารณาเองได้ตามสมควร การจัดตั้งศาลผสมนี้เป็นการผ่อนปรนสิทธิสภาพนอกอาณาเขตยอมให้สัปเยกอังกฤษมาขึ้นศาลสยาม แม้ว่าจะเป็นศาลผสมก็ตาม ต่อมาสยามได้บรรลุข้อตกลงในลักษณะเดียวกันกับฝรั่งเศสในพ.ศ. 2429 โดยมีการจัดตั้งสถานกงสุลฝรั่งเศสและตั้งศาลผสมที่เมืองหลวงพระบาง
ในพ.ศ. 2435 พระบาทสมเด็จพระจุลจอมเกล้าฯทรงตั้งกระทรวงยุติธรรมเพื่อรวบรวมศาลต่างๆของสยามที่กระจายอยู่ตามกรมต่างๆให้มาอยู่รวมกันที่เดียว และในปีเดียวกันทรงแต่งตั้งให้นายฌุสตาฟ รอแล็ง-ฌักแม็ง (Gustave Rolin-Jacquemyns) หรือโรลังยัคมินส์ นักกฎหมายชาวเบลเยี่ยม ให้เป็นที่ปรึกษาประจำพระองค์ ปีต่อมาพ.ศ. 2436 เกิดเหตุการณ์วิกฤตการณ์ ร.ศ. 112 สยามจำต้องยกดินแดนลาวทางฝั่งตะวันออกของแม่น้ำโขงทั้งหมดให้แก่ฝรั่งเศส และยังเกิดปัญหาเกี่ยวกับการพิจารณาคดีความของพระยอดเมืองขวาง ในปีต่อมาพ.ศ. 2437 โรลังยัคมินส์กราบทูลว่าสมควรให้มีการปฏิรูปกฎหมายของสยามให้ทันสมัยและเป็นแนวเดียวกับชาติตะวันตก เพื่อป้องกันมิให้ชาติมหาอำนาจตะวันตกเข้ารุกล้ำอธิปไตยของสยามอีก และกราบทูลให้ทรงตั้ง"เลยิสลาติฟ เคาน์ซิล" (Legislative Council) หรือ"ที่ประชุมปรึกษากฎหมาย"ขึ้น เพื่อทำการร่างกฎหมายสยามใหม่ทั้งหมดตามแบบสมัยใหม่ตะวันตก ในขณะเดียวกันพระเจ้าลูกยาเธอ พระองค์เจ้ารพีพัฒนศักดิ์ ทรงสำเร็จวิชาเนติศาสตร์จากมหาวิทยาลัยอ็อกซ์ฟอร์ดและได้รับโปรดฯแต่งตั้งให้เป็นเสนาบดีกระทรวงยุติธรรมในพ.ศ. 2439 พระบาทสมเด็จพระจุลจอมเกล้าฯจึงทรงตั้ง"คณะกรรมการตรวจร่างและชำระกฎหมาย"ขึ้นในพ.ศ. 2439 โดยมีพระองค์เจ้ารพีพัฒนศักดิ์เป็นองค์ประธาน คณะกรรมการประกอบด้วยนักกฎหมายชาวต่างประเทศได้แก่เจ้าพระยาอภัยราชา (โรลังยัคมินส์) นายริชาร์ด เคิร์กแพทริก (Richard Kirkpatrick) นักกฎหมายชาวเบลเยี่ยมอีกคนหนึ่ง คณะกรรมการเห็นชอบให้ใช้กฎหมายลายลักษณ์อักษรแบบฝรั่งเศสเป็นต้นแบบในการร่างกฎหมาย เนื่องจากประเทศส่วนใหญ่ในโลกใช้ระบบกฎหมายแบบลายลักษณ์อักษร หนึ่งในคณะกรรมนี้มีนักกฎหมายชาวญี่ปุ่นคือมาซาโอะ โทกิจิ (Masao Tokichi, 政尾藤吉) ซึ่งได้รับแต่งตั้งเป็น"พระยามหิธรมนูปกรณ์โกศลคุณ"อยู่ด้วย
การเจรจาสนธิสัญญา

คำปฏิญาณญี่ปุ่น-สยาม พ.ศ. 2430 ระบุว่าญี่ปุ่นและสยามสามารถตั้งผู้แทนทางการทูตไปประจำที่ประเทศอีกฝ่าย ทางฝ่ายญี่ปุ่นส่งอินางากิ มันจิโร (Inagaki Manjirō, 稲垣 満次郎) มาเป็นอัครราชทูตญี่ปุ่นประจำกรุงสยามคนแรกในเดือนมีนาคม พ.ศ. 2439 เดินทางถึงประเทศสยามเมื่อเดือนพฤษภาคมพ.ศ. 2440 และฝ่ายสยามได้ส่งพระยาณรงค์ฤทธิเฉท (สุข ชูโต) ไปเป็นอัครราชทูตสยามประจำกรุงโตเกียวคนแรกเช่นกัน
ในขณะนั้นสยามกำลังมุ่งความสนใจไปที่การเจรจากับฝรั่งเศสหลังวิกฤตการณ์ ร.ศ. 112 อินางากิ มันจิโร อัครราชทูตญี่ปุ่นประจำกรุงเทพ แสดงความต้องการที่จะจัดทำสนธิสัญญาระหว่างญี่ปุ่นและสยามอย่างเป็นทางการ ฝ่ายญี่ปุ่นแม้ว่าจะสามารถเจรจายกเลิกสิทธิสภาพนอกอาณาเขตที่เคยมอบให้แก่ชาติตะวันตกได้สำเร็จเสร็จสิ้นแล้ว แต่ก็ต้องการให้สยามมอบสิทธิสภาพนอกอาณาเขตให้แก่ญี่ปุ่นด้วยเช่นกัน เพื่อให้มีการจัดตั้งศาลกงสุลญี่ปุ่นขึ้นในสยาม ชาวญี่ปุ่นในสยามจะไม่อยู่ภายใต้กฎหมายสยาม ฝ่ายสยามพระเจ้าน้องยาเธอ กรมหลวงเทวะวงศ์วโรปการทรงไม่ต้องการที่จะมอบสิทธิสภาพนอกอาณาเขตให้แก่ญี่ปุ่น มิฉะนั้นแล้วจะกลายเป็นสนธิสัญญาที่ไม่เท่าเทียมระหว่างญี่ปุ่นและสยาม อินางากิ มันจิโร ผู้แทนฝ่ายญี่ปุ่น เสนอว่า ให้สยามยินยอมมอบสิทธิสภาพนอกอาณาเขตให้แก่ญี่ปุ่น โดยที่มีการกำหนดระยะเวลาสิ้นสุด เมื่อสยามได้ทำการปฏิรูปเปลี่ยนแปลงกฎหมายให้มีความเป็นสมัยใหม่แล้ว สิทธิสภาพนอกอาณาเขตที่สยามมอบให้แก่ญี่ปุ่นจะสิ้นสุดลง ดังเช่นที่ชาติตะวันตกอังกฤษสหรัฐได้เคยใช้เงื่อนไขนี้กับญี่ปุ่นเมื่อก่อนหน้า และฝ่ายญี่ปุ่นจะยอมรับอนุญาโตตุลาการระหว่างประเทศ (Arbitration) การเจรจาจึงบรรลุผลและตกลงเมื่อวันที่ 25 กุมภาพันธ์ พ.ศ. 2440 (นับอย่างปัจจุบัน พ.ศ. 2441)